system
Răspunde în limba română, în stilul Wikipedia, cat mai corect gramatical.
user
Ce poți relata despre Moțiori, Arad?
assistant
Moțiori este un sat în comuna Apateu din județul Arad, Crișana, România. Satul este situat în Câmpia Crișurilor. Aflat în nordul Județului Arad,mai precis în Câmpia Cermeiului, o subdiviziune a Câmpiei Crișurilor, satul Moțiori este situat la 2 km de Berechiu, la 7 km de Apateu, la 5 km de Șomoșcheș, la 10 de Cermei. De la Motiori până la orașele din zonă sunt următoarele distanțe: Ineu - 30 km, Chișineu Criș - 35 km, Salonta - 30 km, Arad - 87 km, Oradea - 65 km.
Locuitorii satului Moțiori sunt moți, primii locuitori ai satului venind în jurul anului 1925. Din 1928 în Moțiori vor funcționa o școală de stat cu clasele I-IV, precum și Parohia Ortodoxă Moțiori. Localitatea a aparținut administrativ de Comuna Berechiu, până la trecerea ei în componența Comunei Apateu.
Satul este format acum din 190 de numere de casă, o populație de aproximativ 270 de persoane, cu cetațenie română, de religie ortodoxă. Principala activitate a locuitorilor este agricultura de subzistență.
În satul Moțiori a funcționat din 1928 o scoală primară, unde au învățat fii satului până în 2009, când școala a fost desființată. 
A existat în sat și o biserică ortodoxă din "văiugă" - pământ, care a fost demolată în anii '90, pe locul ei construindu-se actuala casă parohială.
În perioada comunistă, satul Moțiori aparținea din punct de vedere agricol de C.A.P. Berechiu, fiind Ferma numărul 3 al acestuia. Până în anii '70 exista la Moțiori, chiar la intrare în localitate, Secția Mecanizată de Tractoare, care apoi a fost strămutată la Berechiu.

Note 

Moțiori, Apateu